
תחשיב נזק מטעמה של התובעת
1. נתונים:
1. התובעת ילידת 3.6.1959 נפגעה בתאונה בתאריך 19.10.21 בהיותה כבת 62 והינה כבת 64 כיום.
2. נכות :
ד"ר אלישע אופירם, מומחה לכירורגיה אורתופדית וניתוחי עמוד שדרה קבע את נכותה הצמיתה כדלקמן:
1. נכות בשיעור 4% בגין הגבלה בטווח תנועות עמוד השדרה הצווארי.
2. נכות בשיעור 4% בגין הגבלה בטווח תנועות עמוד השדרה המותני.
נכות צמיתה משוקללת בשיעור 7.84%.
רצ"ב חוות דעת המומחה, מסומנת "כנספח 1"
2. הבסיס לתחשיב:
3. התובעת מנהלת השירות והמכירות של העסק, אשר התמחותו במכירה, שירות, תפעול ותיקון מערכות חישוב וקופות רושמות.
4. בעטיה של התאונה על תוצאותיה נזקקה התובעת למעקב רפואי קפדני והופנתה, בין היתר, לביצועי טיפולי פיזיותרפיה רבים, מעקב רפואי אורתופדי והוחלט להפנותה במקביל להמשך טיפול במסגרת מרפאת כאב, וזאת, בשים לב להיעדר הקלה משמעותית בכאבים ובהגבלה בצוואר והגב.
רצ"ב תיעוד רפואי נוסף, מסומן "כנספח 2".
5. מאז התאונה ומחמת תוצאותיה, בשים לב לאופי נכויותיה ולכך שעבודתה, רובה ככולה, מתבצעת בישיבה ממושכת ודורשת ריכוז, מתקשה התובעת בביצוע עבודתה, נזקקת להפוגות ממושכות במהלכה ולנעדרת לצורך קבלת טיפולים רפואיים, ביצוע טיפולי פיזיותרפיה ונטילת טיפול לשיכוך כאב.
6. משכך, ובהיעדר הטבה, הוחלט בהחלטה משותפת על הפסקת העסקתה כעצמאית, אלא, כשכירה, בהיקף של חצי משרה.
רצ"ב דו"חות שומה לשנים 2020-2022, תלושי שכר לשנת 2024 ודו"ח 106 2023, מסומנים "כנספח 3"
7. אין צורך להכביר במילים בקשר בין עבודתה הכרוכה מעצם טיבה וטבעה בישיבה ממושכת וניהול משק ביתה להשפעתה של פגיעה שהותירה נכות בעמוד השדרה המותני והצווארי – מאז התאונה ומחמת תוצאותיה סובלת התובעת מכאבים והגבלה בתנועות עמ"ש ויש לכך השפעה על חייה בכל הרבדים.
8. לצרכי פשרה בלבד יחושבו הפסדי השתכרותה על בסיס שכרה במומה (דו"ח שומה 2022)  במכפלת נכות תפקודית בשיעור 10% (בלבד ולא למעלה מכך). בשים לב לאופי עבודתה-עבודה הכרוכה בישיבה ממושכת וריכוז ובהתחשב בהשתכרותה במומה ובפגיעה בעמוד השדרה הצווארי הן בצוואר והן בגב התחתון/מותני ובעובדה שאלמלא התאונה הייתה ממשיכה להיות מועסקת כשכירה גם מעבר לגיל הפרישה יחושבו על בסיס גלובאלי.
1. התחשיב
1. הפסדי השתכרות בעבר- 
לצרכי פשרה בלבד על בסיס תוך התחשבות בירידה בשכרה 



45,000 ₪  
2. הפסדי השתכרות בעתיד (עד גיל 67 )-
על בסיס גלובאלי בהתחשב בחומרת הפגיעה, בקביעת המומחה ובהתחשב בסוג עבודתה וגילה                   










         55,000  ₪                                
3. הפסדים בתקופת הפנסיה-  
לצרכי פשרה ובשלב זה בלבד – נוותר לצרכי פשרה.
4. הוצאות רפואיות בעבר ובעתיד לרבות נסיעות לטיפולים רפואיים - 
לאחר התאונה נזקקה התובעת לטיפולים רפואיים, טיפולי פיזיותרפיה אינטנסיביים, התייעצויות עם רופאים מומחים, כדורים ומשחות לשיכוך כאבים אשר אינם כלולים בסל והיא תיזדקק להם גם בעתיד.
המומחה האורתופדי מתייחס בחוות דעתו לצורך בקבלת טיפולים נוספים וקובע כי יש לאפשר לתובעת קבלת 25 טיפולים נוספים (במשך שנה נוספת מיום הגשת חוות הדעת). בעלות שנעה בין  125 ₪ בממוצע במסגרת הקופה לבין 350 ₪ בממוצע במסגרת פרטית.
בשים לב לאמור ובהתחשב בכך שקבלת טיפולי פיזיותרפיה יכול ולא תאושר ע"י הקופה, או, תהיה כרוכה בהוצאה דוגמת טיפולי רפואה משלימה וטיפולים פרטיים יש לחשב את נזקה בראש נזק זה על בסיס גלובאלי לעבר ועל בסיס האמור בחוות הדעת בעתיד.


לעבר - 










15,000 ₪ 
בעתיד-
25 טיפולים בעלות ממוצעת של 250 ש"ח – 25 X 250 ₪, בתוספת הוצאות בגין נסיעות לטיפולים ורכישת תרופות/משחות לשיכוך כאב  -



















10,250   ₪                                                                                            
5. עזרת הזולת-        
מחמת התאונה ותוצאותיה נאלצה להיעזר בבני משפחתה ובחברים לצורך ביצוע פעולות יומיומיות שונות וניהול משק ביתה, היא נזקקת לעזרת הזולת ותיזקק לה גם בעתיד.
בהתאם לפסיקה הנוהגת, יש ליתן פיצוי בגין עזרה המושטת לנפגע מצד קרוב משפחתו. בפסק דינו של בית המשפט העליון בענין ע"א 142/89 "יוסף גמליאל ואח'  נ'  אושיות חברה לביטוח בע"מ ואח'" נפסק כי ”הלכה היא, שבאם נפגע לא העסיק עובד לעזרה שהיה זקוק לה, בגלל חוסר אמצעים כספיים, "על בית המשפט לעשות אומדן של הסכום המגיע כפיצוי נאות בעד העזרה שניתנת על ידי בן-הזוג או בני משפחה אחרים של הניזק ולפסוק סכום זה לטובת הניזק" (ע"א 93/73 שושני נ' קראוז פסקי דין כ"ח(1), 277 בעמ' 280 מול האות א' ובעקבותיו ע"א 23/84 (לא פורסם)). הוא הדבר בעניננו.“.
על בסיס גלובאלי - 








18,000 ₪ 
6. ניידות – 
 מחמת מגבלותיה הנובעות מהתאונה, בשים לב לאופי הפגיעה –נזקקת לשימוש מוגבר במוניות  ולהסעות מיוחדות ותיזקק לכך גם בעתיד–







12,000 ₪ 
2. כאב וסבל- 






          


11,736 ₪ 
                                                                                                             
      סה"כ:  


166,986 ₪   



___________________
אריאל פרייברג, עו"ד
                 ב"כ התובעת
